

ที่ มท ๐๘๑๘.2/ว กรมส่งเสริมการปกครองท้องถิ่น

 ถนนราชสีมา เขตดุสิต กทม. 10300

 พฤษภาคม ๒๕๖3

เรื่อง การสำรวจข้อมูลการตั้งงบประมาณรายจ่ายประจำปี พ.ศ. 2563 ตามข้อบัญญัติ/เทศบัญญัติ เพื่อเป็นค่าใช้จ่าย

 ในการดำเนินการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ด่วนที่สุด ที่ มท 0808.2/ว 3886 ลงวันที่ 28 มิถุนายน 2562

สิ่งที่ส่งมาด้วย แบบสำรวจงบประมาณค่าใช้จ่ายสำหรับการเลือกตั้งสมาชิกสภาท้องถิ่นหรือผู้บริหารท้องถิ่น

ตามที่กระทรวงมหาดไทยมีหนังสือแจ้งผู้ว่าราชการจังหวัด ทุกจังหวัด ซักซ้อมแนวทางการจัดทำ

งบประมาณรายจ่ายประจำปี พ.ศ. 2563 ขององค์กรปกครองส่วนท้องถิ่นเกี่ยวกับการตั้งงบประมาณเพื่อเป็นค่าใช้จ่ายในการดำเนินการเลือกตั้งท้องถิ่น โดยให้องค์กรปกครองส่วนท้องถิ่นจัดทำข้อบัญญัติ/เทศบัญญัติงบประมาณรายจ่ายประจำปี พ.ศ. 2563 เพื่อเป็นค่าใช้จ่ายให้เพียงพอสำหรับการจัดการเลือกตั้งท้องถิ่น นั้น

กรมส่งเสริมการปกครองท้องถิ่นขอเรียนว่า เนื่องจากสถานการณ์โรคติดเชื้อไวรัสโคโรนา 2019 (COVID-19) มีผลต่อการใช้จ่ายงบประมาณขององค์กรปกครองส่วนท้องถิ่นจำนวนมาก ซึ่งอาจมีผลกระทบต่องบประมาณที่ใช้สำหรับการเลือกตั้งสมาชิกสภาท้องถิ่นหรือผู้บริหารท้องถิ่น ดังนั้น เพื่อเป็นการเตรียมความพร้อม ของงบประมาณสำหรับการเลือกตั้งสมาชิกสภาท้องถิ่นหรือผู้บริหารท้องถิ่น จึงขอให้จังหวัดดำเนินการ ดังนี้

1. แจ้งองค์กรปกครองส่วนท้องถิ่นรายงานข้อมูลงบประมาณรายจ่ายประจำปี พ.ศ. 2563 ตามข้อบัญญัติ/เทศบัญญัติ ที่ใช้เป็นค่าใช้จ่ายในการดำเนินการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น รายละเอียดปรากฏตามแบบสำรวจงบประมาณค่าใช้จ่ายสำหรับการเลือกตั้งสมาชิกสภาท้องถิ่นหรือผู้บริหารท้องถิ่น โดยสแกน QR CODE ท้ายหนังสือนี้

1.1 **กรณีงบประมาณเพียงพอ**

 1) งบประมาณเพียงพอ ใช้งบประมาณตามข้อบัญญัติ/เทศบัญญัติ

 2) งบประมาณเพียงพอ ใช้งบประมาณตามข้อบัญญัติ/เทศบัญญัติ โดยต้องโอนงบประมาณจากรายการที่เหลือจ่ายหรือรายการที่ยังไม่มีความจำเป็นต้องใช้จ่าย

1.2 **กรณีงบประมาณไม่เพียงพอ**

 1) ใช้จ่ายจากเงินสะสม

 2) ใช้จ่ายจากเงินทุนสำรองเงินสะสม

1.3 **กรณีงบประมาณไม่เพียงพอ ตามข้อ 1.2 หรือไม่มีงบประมาณ**

 1) จำเป็นต้องขอรับเงินอุดหนุนให้ระบุจำนวนงบประมาณ (หน่วย : บาท)

 2) แสดงรายละเอียดขอรับเงินอุดหนุนโดยแสดงรายการค่าใช้จ่ายแต่ละรายการพร้อมจำนวนเงินที่ใช้จ่าย

 3) ชี้แจงเหตุผลความจำเป็นการขอรับเงินอุดหนุน

/2. ขอให้จังหวัด ...

-2-

2. ขอให้จังหวัดรวบรวมและตรวจสอบข้อมูล พร้อมทั้งรายงานข้อมูลงบประมาณรายจ่ายประจำปี พ.ศ. 2563 ตามข้อบัญญัติ/เทศบัญญัติ ที่ใช้เป็นค่าใช้จ่ายในการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่นให้ครบถ้วน ตามข้อ 1 ให้กรมส่งเสริมการปกครองท้องถิ่นทราบ ภายใน วันศุกร์ที่ 5 มิถุนายน 2563 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

 ขอแสดงความนับถือ

กองการเลือกตั้งท้องถิ่น

โทร ๐-๒๒๔๑-๙๐๐๐ ต่อ ๒๓๗2-๓

ร.อสถ. .................................

ผอ.กต. .................................

จนท. ....................................

โทรสาร 0-2241-7223

ผู้ประสานงานกองการเลือกตั้งท้องถิ่น

นายสุรัตน์ นุชอุทัย โทร ๐9-4864-3113



แบบสำรวจงบประมาณฯ